ג'ון ספנסר (קצין אמריקאי)

ג'ון ספנסר (באנגלית: John W. Spencer) הוא קצין לשעבר בצבא ארצות הברית, חוקר לוחמה עירונית וסופר. כיום הוא משמש כראש מחלקת לימודי לוחמה עירונית במכון ללוחמה מודרנית, כמנהל שותף של פרויקט הלוחמה העירונית, ומארח הפודקאסט של פרויקט הלוחמה העירונית, בווסט פוינט. ספנסר התגייס לצבא ארצות הברית כטוראי מיד לאחר סיום לימודיו התיכוניים בגיל 17. במהלך שירותו הצבאי טיפס בדרגות עד לדרגת רב-סמל ראשון, ולבסוף קיבל דרגת קצונה. הוא פרש משירות פעיל בדרגת רב-סרן (מייג'ור). במהלך הקריירה הצבאית שלו, שימש כמפקד מחלקת חי"ר ומפקד פלוגה, כולל שני סבבי לחימה במלחמת עיראק. בעיראק הוא שירת במהלך הפלישה הראשונית בשנת 2003 ומאוחר יותר בשנת 2008 במהלך תגבור הכוחות במלחמת עיראק ובקרב על מדינת א-סדר בבגדאד. בנוסף, הוא שובץ לבית הספר לריינג'רס ולמטה המשולב. מאוחר יותר הוא מונה לעמית במטה הכללי של קבוצת המחקרים האסטרטגיים, עד שעבר למכון ללוחמה מודרנית (MWI). ספנסר משמש כיום כראש לימודי לוחמה עירונית במכון ללוחמה מודרנית וכקולונל במשמר המדינה של קליפורניה, שם הוא משובץ כמנהל אימוני לוחמה עירונית בדיביזיית החי"ר ה-40. במהלך קיץ 2022, בזמן שהפלישה הרוסית לאוקראינה הייתה עדיין בעיצומה, הוא ביקר באוקראינה כדי ללמוד את קרב קייב. במהלך הפלישה הרוסית לאוקראינה ב-2022, הוא החל לתת בטוויטר עצות "כיצד להתנגד לפלישות הרוסיות". זה הגיע לשיאו בפרסום "מיני מדריך למגן העירוני: מדריך לאסטרטגיות וטקטיקות של הגנה על עיר", אשר תורגם ליותר מ-10 שפות. הוא גם עורך תורם ב-War on the Rocks. במהלך מלחמת חרבות ברזל הביע ספנסר תמיכה בהתנהלותו של צה"ל והציג מספר טענות מרכזיות בנושא. הוא טען כי ישראל נקטה באמצעי זהירות חסרי תקדים במטרה למנוע פגיעה באזרחים, יותר מכל צבא אחר בהיסטוריה המודרנית. ספנסר גם הדגיש את השימוש הנרחב שעשה צה"ל בשיטות התרעה מגוונות, כולל נוהל הקש בגג, פיזור עלונים מן האוויר, הודעות רדיו, שיחות טלפון, מסרונים והודעות מוקלטות, בהיקף חסר תקדים. בנוסף, ספנסר ציין את השקיפות הצבאית של ישראל, אשר פרסמה מפות צבאיות לציבור, דבר שלדבריו לא נעשה מעולם על ידי צבא אחר. הוא גם התייחס להפסקות האש ההומניטריות שקיים צה"ל על בסיס יומי, צעד אשר תיאר כנדיר בתדירותו. ספנסר הגדיר את הלחימה בעזה כייחודית במורכבותה, בשל שילוב גורמים כמו מנהרות תת-קרקעיות, שימוש במגנים אנושיים והחזקת בני ערובה. ספנסר התראיין בהרחבה בתקשורת הישראלית והעולמית, ומאמריו התפרסמו במגזינים נחשבים כמו CNN,‏ Time ו־Newsweek. במהלך המלחמה ציטט בנימין נתניהו בנאומו בקונגרס דברים שאמר ספנסר. במהלך הלחימה ביקר ספנסר מספר פעמים ברצועת עזה. בציוץ בטוויטר שהפך לוויראלי סיפר ספנסר על רשמיו לאחר שצפה בסרט הזוועות מהשבעה באוקטובר. שמונת העקרונות של לוחמה אורבנית, ומדוע אנו חייבים לשנות אותם, ג'ון ספנסר, הוצאת מערכות, 9 בדצמבר 2021 Liam Collins and John Spencer, Understanding Urban Warfare (2022; ISBN 978-1912440351) John Spencer, Connected Soldiers: Life, Leadership, and Social Connections in Modern War (2022; ISBN 978-1640125124) אתר האינטרנט הרשמי של ג'ון ספנסר ג'ון ספנסר, ברשת החברתית אקס (טוויטר) הפרופיל של ג'ון ספנסר במכון ללוחמה מודרנית ג'ון ספנסר, ברשת החברתית אקס (טוויטר) Ukraine invasion: Urban war expert’s advice on how Ukrainian civilians can defend themselves against Russian forces יובל אראל, ‏להילחם בשטח בנוי: הקצין האמריקני לשעבר שנותן טיפים בטוויטר לאזרחי אוקראינה, באתר ‏מאקו‏, 3 במרץ 2022 THE MINI-MANUAL FOR THE URBAN DEFENDER A GUIDE TO THE STRATEGIES AND TACTICS OF DEFENDING A CITY הודיה כריש חזוני, ‏מומחה אמריקני: אף צבא בהיסטוריה לא נמנע מפגיעה באזרחים כמו ישראל, בעיתון מקור ראשון, 30 בינואר 2024 קרן בצלאל, ‏מומחה צבאי שחוקר את הלחימה בעזה: "ישראל מנצחת במלחמה", באתר ‏מאקו‏, 4 ביולי 2024 ציוץ של תמיר מורג Tamir Morag ברשת החברתית אקס (טוויטר), 1 בפברואר 2024 ישראל יוצרת היסטוריה, באתר מגזין "משפחה" ראיון של ספנסר ל-CNN הציוץ של ספנסר John Spencer, Opinion: I’m an expert in urban warfare. Israel is upholding the laws of war, CNN, ‏7 November 2023 מאמר בטיים על סבל אנושי מאמר בניוזוויק על צעדי ישראל נאום נתניהו בקונגרס ציוץ של John Spencer ברשת החברתית אקס (טוויטר), 24 ביולי 2024 ציוץ של John Spencer ברשת החברתית אקס (טוויטר), 2 ביולי 2024 ציוץ של John Spencer ברשת החברתית אקס (טוויטר), 4 בדצמבר 2023